SAN FERNANDO CITY, La Union - SUMANGSANGON iti agtutuon a kaso ti maysa a gun for hire assassin kalpasan a nakemmeg daytoy dagiti otoridad iti naisayangkat a raid idiay Casilagan, ili ti Naguilian, La Union.
Nabigbig ti suspek a ni Laurence Arellano a residente iti nadakamat a lugar.
Iti impormasyon manipud iti Naguilian Municipal Police Station, nangisayangkatda iti search operation iti balay ti suspek ken naala manipud kenkuana ti tallo a caliber 38 revolver, maysa a 9mm pistol, maysa a caliber 22 rifle, improvised gun silencer ken dua a sachet ti shabu.
Ni Arellano ket mapapati a maysa a gun for hire assassin manipud iti saan pay a nasinunuo a grupo.
Agtultuloy met ita ti imbestigasyon kontra iti suspek bayat a nakasagana daytoy a maidagatan iti kaskenan a kaso.
ilo_Latn ilo_Latn ilo_Latn ilo_Latn ilo_Latn